Mercedes Benz kondig reusebelegging in SA aanPres. Cyril Ramaphosa en Markus Schäfer. Foto: ANA via Mercedes Benz. Mercedes Benz het aangekondig dat hulle sowat R10 miljard in die uitbreiding van hul aanleg in Oos-Londen gaan belê. Pres. Cyril Ramaphosa het Dinsdag gesê dié besluit is ŉ verklaring van vertroue in die land en sy ekonomie. Dié opgradering sal die vervaardigingspasie met sowat twee derdes vergroot vir die vervaardiging van die volgende generasie C-klas asook die GLC-sedanvoertuig. Ramaphosa het by die bekendstelling van dié aanleg gesê Mercedes belê nou nie net in hul eie besigheid nie, maar ook in die besigheid van sy talle vervaardigers én die ontwikkeling van die infrastruktuur wat die vervaardiging en uitvoer van hul voertuie ondersteun. “Die belegging moet ŉ duidelike teken vir beleggers reg oor die wêreld wees dat Suid-Afrika meer as in staat is om ŉ gevorderde vervaardigingsektor op ŉ winsgewende manier te volhou.” Markus Schäfer, lid van Mercedes Benz Cars se afdelingsraad, het gesê die belegging is ŉ teken van hul toewyding aan Suid-Afrika asook hul poging om ekonomiese groei te vernuwe.